ᱫᱩᱨᱮᱥ

ᱫᱩᱨᱮᱥ (Durrës) ᱫᱚ ᱟᱞᱵᱟᱱᱤᱭᱟ ᱨᱮᱭᱟᱜ ᱫᱚᱥᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱛᱟᱞᱢᱟ ᱟᱞᱵᱟᱱᱤᱭᱟᱹ ᱨᱮᱭᱟᱜ ᱠᱟᱛᱟ ᱨᱮ, ᱨᱟᱡᱽᱜᱟᱲ ᱛᱤᱨᱟᱱᱟ ᱠᱷᱚᱱ ᱥᱩᱨ ᱥᱩᱯᱩᱨ ᱓᱓ ᱠᱤᱞᱳᱢᱤᱴᱚᱨ (᱒᱑ ᱢᱤᱞ) ᱯᱩᱪᱷᱤᱢ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱟᱞᱵᱟᱱᱤᱭᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱟᱨ ᱠᱟᱹᱣᱰᱤ-ᱟᱹᱨᱤ ᱨᱩᱯ ᱛᱮ ᱫᱚᱲᱦᱚ ᱟᱱ ᱵᱟᱡᱟᱨ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱫᱩᱨᱮᱥ ᱫᱚ ᱮᱰᱨᱤᱭᱟᱴᱤᱠ ᱫᱚᱨᱮᱭᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱠᱩᱪᱤᱛ ᱯᱚᱭᱮᱸᱴ ᱠᱷᱚᱱ ᱢᱤᱫᱴᱟᱹᱝ ᱨᱮᱱᱟᱜ ᱠᱟᱱᱟ ᱾ ᱱᱚᱣᱟ ᱫᱚ ᱵᱟᱨᱤ (᱓᱐᱐ ᱠᱤᱞᱳᱢᱤᱴᱚᱨ (᱑᱙᱐ ᱢᱤᱞ) ᱥᱟᱺᱜᱤᱧ) ᱟᱨ ᱵᱽᱨᱤᱱᱰᱤᱥᱤ (᱒᱐᱐ ᱠᱤᱞᱳᱢᱤᱴᱚᱨ (᱑᱒᱐ ᱢᱤᱞ) ᱥᱟᱺᱜᱤᱧ) ᱤᱴᱟᱞᱤᱭᱟᱱ ᱯᱚᱨᱴ ᱨᱮᱱᱟᱜ ᱥᱟᱢᱟᱝ ᱨᱮ ᱢᱮᱱᱟᱜ-ᱟ ᱾ ᱫᱩᱨᱮᱥ ᱫᱚ ᱟᱞᱵᱟᱱᱤᱭᱟ ᱨᱮᱭᱟᱜ ᱢᱩᱠᱷᱤᱭᱟᱹ ᱯᱚᱨᱴ, ᱫᱩᱨᱮᱥ ᱨᱮᱱᱟᱜ ᱯᱚᱨᱴ ᱨᱮᱱᱟᱜ ᱚᱲᱟᱜ ᱠᱟᱱᱟ ᱾ ᱟᱞᱮᱠᱡᱮᱱᱰᱚᱨ ᱢᱚᱭᱤᱥᱤᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱱᱚᱰᱮ ᱜᱮ ᱾ ᱵᱟᱡᱟᱨ ᱨᱤᱱ ᱵᱚᱲ ᱠᱚᱣᱟᱜ ᱮᱞᱮᱞ ᱫᱚ ᱥᱩᱨ ᱥᱩᱯᱩᱨ ᱑᱑᱕,᱕᱕᱐ ᱢᱮᱱᱟᱜ-ᱟ ᱾  ᱗ ᱢᱟᱨᱪ ᱑᱙᱑᱔ ᱠᱷᱚᱱ ᱑᱑ ᱵᱷᱮᱵᱽᱨᱩᱣᱟᱨᱤ ᱑᱙᱒᱐ ᱫᱷᱟᱹᱵᱤᱡ ᱫᱩᱨᱮᱥ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ Organic Statute of the Principality of Albania (in Albanian) , http://licodu.cois.it

ᱦᱚᱭ ᱦᱤᱥᱤᱫ

ᱫᱩᱨᱮᱥ ᱨᱮ ᱫᱚ ᱞᱚᱞᱚ, ᱨᱚᱦᱚᱲ ᱥᱤᱛᱩᱝ ᱱᱟᱝ ᱟᱨ ᱨᱮᱭᱟᱲ ᱨᱟᱵᱟᱝᱟᱱ ᱢᱤᱫ ᱥᱚᱨᱮᱥ ᱦᱚᱭ ᱦᱤᱥᱤᱫ ᱠᱟᱱᱟ ᱾ ᱫᱩᱨᱮᱥ ᱨᱮ ᱫᱚ ᱫᱟᱜ ᱨᱮᱭᱟᱜ ᱮᱵᱷᱚᱨᱮᱡᱽ ᱞᱚᱞᱚᱝᱜᱚᱥ ᱫᱚ ᱯᱷᱮᱵᱽᱨᱩᱣᱟᱨᱤ ᱨᱮ ᱑᱔ °C (᱕᱗ °F) ᱠᱷᱚᱱ ᱚᱜᱚᱥᱴ ᱨᱮ ᱫᱚ ᱒᱖ °C (᱗᱙ °F) ᱫᱷᱟᱹᱵᱤᱡ ᱛᱟᱦᱮᱸᱱᱟ ᱾ ᱫᱩᱨᱮᱥ ᱨᱮ ᱫᱚ ᱞᱚᱞᱚ ᱢᱮ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱚᱠᱴᱚᱵᱚᱨ ᱨᱮᱱᱟᱜ ᱛᱟᱞᱟᱢᱟᱞᱟ ᱫᱷᱟᱹᱵᱤᱡ ᱛᱟᱦᱮᱸᱱᱟ ᱾ 

ᱱᱟᱜᱟᱢ

᱖᱒᱗ ᱵᱤᱥᱤ ᱞᱟᱦᱟᱨᱮ, ᱫᱩᱨᱮᱥ ᱨᱮᱱᱟᱜ ᱛᱷᱟᱯᱚᱱ ᱫᱚ ᱢᱤᱫ ᱜᱽᱨᱤᱠ ᱠᱚᱞᱳᱱᱤ ᱞᱮᱠᱟᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱜᱽᱨᱤᱠ ᱦᱚᱛᱮᱛᱮ ᱮᱯᱤᱰᱟᱢᱱᱳᱥ ᱟᱨ ᱨᱳᱢᱟᱱ ᱠᱚ ᱦᱚᱛᱮᱛᱮ ᱫᱚ ᱮᱯᱤᱰᱟᱢᱱᱚᱥ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱥᱩᱨ ᱥᱩᱯᱩᱨ ᱔᱓᱖ ᱵᱤᱥᱤ ᱞᱟᱦᱟᱨᱮ ᱢᱤᱫ ᱚᱲᱟᱜ ᱦᱩᱞᱥᱟᱹᱭ ᱦᱩᱭ ᱞᱮᱱᱟ, ᱡᱟᱦᱟᱸ ᱠᱷᱟᱹᱛᱤᱨ ᱯᱮᱞᱳᱯᱳᱱᱮᱥᱤᱭᱚᱱ ᱞᱟᱹᱰᱷᱟᱹᱭ ᱦᱩᱭ ᱞᱮᱱᱟ ᱾ ᱥᱩᱨ ᱥᱩᱯᱩᱨ ᱒᱐᱐ ᱵᱤᱥᱤ ᱞᱟᱦᱟᱨᱮ, ᱯᱞᱟᱴᱳᱥ ᱫᱚ ᱢᱤᱫ ᱠᱟᱢᱚᱱᱤ, ᱢᱮᱱᱮᱪᱚᱢᱤᱭ ᱚᱞ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱮᱯᱤᱰᱟᱢᱳᱥ ᱨᱮ ᱴᱷᱟᱶ ᱮ ᱟᱢᱮᱴᱟ ᱾ ᱤᱞᱤᱨᱳ-ᱨᱳᱢᱟᱱ ᱞᱟᱹᱰᱷᱟᱹᱭ ᱛᱟᱭᱚᱢ ᱮᱯᱤᱰᱟᱢᱱᱳᱥ ᱢᱤᱫ ᱨᱳᱢᱟᱱ ᱨᱩᱠᱷᱤᱭᱟᱹᱛ ᱯᱚᱱᱚᱛ ᱵᱮᱱᱟᱣᱮᱱᱟ ᱾ ᱱᱩᱠᱩ ᱫᱚ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱰᱟᱨᱦᱮᱪᱤᱭᱚᱢ (ᱜᱽᱨᱤᱠ ᱨᱮ ᱫᱚ ᱰᱟᱨᱦᱟᱪᱤᱭᱚᱱ) ᱠᱚ ᱫᱚᱵᱚ ᱠᱮᱫ-ᱟ ᱾ ᱱᱩᱠᱩ ᱫᱚ ᱣᱟᱭᱟ ᱤᱜᱽᱱᱟᱴᱤᱭᱟ ᱦᱚᱸ ᱠᱚ ᱵᱮᱱᱟᱣ ᱠᱮᱫ-ᱟ, ᱡᱟᱦᱟᱸ ᱫᱚ ᱰᱟᱨᱮᱪᱤᱭᱚᱢ ᱫᱚ ᱵᱤᱡᱟᱱᱴᱤᱭᱚᱢ ᱥᱟᱶ ᱠᱚ ᱡᱩᱲᱟᱹᱭ ᱠᱮᱫ-ᱟ ᱾ ᱱᱚᱣᱟ ᱫᱚ ᱵᱟᱭᱟ ᱟᱯᱤᱭᱟ ᱨᱮᱭᱟᱜ ᱯᱟᱱᱟᱥᱱᱟᱣ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱮᱰᱨᱤᱭᱟᱴᱤᱠ ᱫᱚᱨᱭᱟ ᱯᱟᱨᱚᱢ ᱑᱕᱐ ᱠᱤᱢᱤ ᱥᱟᱺᱜᱤᱧ ᱵᱽᱨᱤᱱᱰᱤᱥᱤ ᱨᱮ ᱢᱩᱪᱟᱹᱫᱚᱜ ᱠᱟᱱ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ